разположени в Украйна или държава — членка на Европейския съюз, включително върху нейния континентален шелф, както е посочено в Конвенцията на ООН по морско право, както и трафика, който започва и завършва в едно и също пристанище или точка, разположени в Украйна или в дадена държава — членка на Европейския съюз.
 (23) Условията за взаимен пазарен достъп в сферата на въздушния транспорт се уреждат с разпоредбите на Споразумението между Европейския съюз и неговите държави членки и Украйна за създаването на общо авиационно пространство.
 (24) Всички други изисквания на законовите и подзаконовите актове на страните по споразумението, отнасящи се до влизането, пребиваването, работата и социалната сигурност, продължават да се прилагат, включително подзаконовите актове относно срока на пребиваване и минималната работна заплата, както и колективните трудови договори. Задълженията по отношение на движението на хора не се прилагат в случаите, когато замисълът или резултатът от такова движение възпрепятства или въздейства по някакъв друг начин върху изхода от спорове или преговори в областта на трудовото законодателство или управлението.
 (25) Придобит след навършване на пълнолетие.
 (26) В случаите, когато образователната или квалификационната степен не е придобита в съответната страна по споразумението, на чиято територия се предоставя услугата, тази страна по споразумението може да прецени дали степента е равностойна на образователната степен, изисквана на нейна територия.
 (27) В случаите, когато образователната или квалификационната степен не е придобита в съответната страна по споразумението, на чиято територия се предоставя услугата, тази страна може да прецени дали степента е равностойна на образователната степен, изисквана на нейна територия.
 (28) Лицензионните такси не включват такси за използване на природни ресурси, за търгове, тръжни процедури или други недискриминационни начини за възлагане на концесии или задължителни вноски по предоставяне на универсални услуги.
 (29) За ЕС като страна по споразумението: примерният списък относно съответните пазари на продукти и услуги е посочен в отделно приложение ХIХ. Списъкът относно съответните пазари, включен в приложение ХIХ, е предмет на редовно преразглеждане от страна на ЕС. Всички задължение, поети въз основа на настоящата глава, трябва да бъдат взети предвид при такова преразглеждане. За Украйна: примерният списък относно съответните пазари на продукти и услуги е посочен в отделно приложение ХХ. Списъкът относно съответните пазари, включен в приложение ХХ, е предмет на редовно преразглеждане от страна на Украйна по силата на достиженията на процеса на сближаване, предвиден в член 124. Всички задължения, поети въз основа на настоящата глава, трябва да бъдат взети предвид при такова преразглеждане.
 (30) Лицензионните такси не включват плащания за търгове, тръжни процедури или други недискриминационни начини за възлагане на концесии или задължителни вноски за предоставяне на универсални услуги.
 (31) Съгласно приложимите правила относно обработката на лични данни и защитата на личния живот в сектора на електронните съобщения.
 (32) Допълнителните морски услуги включват услуги по обработка на товари за морски транспорт, услуги по съхранение и складиране, услуги по митническо оформяне, услуги по подреждане и складиране на контейнери, услуги на морски агенции, (морски) спедиционни услуги, наемане на плавателни съдове с екипаж, поддръжка и ремонт на плавателни съдове, влачене и тласкане и спомагателни услуги в областта на морския транспорт.
